《昔游诗 其七》
宋代·姜夔

扬舲下大江，日日风雨雪。
留滞鳌背洲，十日不得发。
岸冰一尺厚，刀剑触舟楫。
岩雪一丈深，屹如玉城堞。
同舟二三士，颇壮不恐慑。
蒙毡闭篷卧，波里任倾攧。
晨兴视毡上，积雪何皎洁。
欲上不得梯，欲留岸频裂。
攀援始得上，垃圾人见接。
荒村三两家，寒苦衣食缺。
买猪祭波神，入市路已绝。
如今得安坐，闲对妻儿说。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。